Erna Kaasik

Erna-Johanna Kaasik (sünninimi Erna Johanna Poll; 12. oktoober 1912 Tännassilma, Alliku vald, Järvamaa – 24. aprill 2014 Türi) oli eesti rahvatantsujuht ja raamatukoguhoidja.

Õppis Tännassilma algkoolis, Retla ministeeriumikoolis ja Türi Aiamajandusgümnaasiumis.

1929. aastal õppis Tallinna rahvatantsujuhtide seminaris, seejärel asutas Tännassilmas esimese rahvatantsurühma.

Aastatel 1945–1968 töötas ta Türi Keskkooli raamatukogus. Ta oli Türi Keskkooli ja Türi Linna Kultuurimaja rahvatantsuringi juht.

1962. aastal oli ta I noorte laulu- ja tantsupeo V–VI klasside tantsurühmade üldjuht.

Ta on maetud Türi Saunametsa kalmistule.

Tunnustus
1963 – Eesti NSV teeneline kultuuritegelane
1997 – Järvamaa kultuuri elutööpreemia

Viited

Välislingid
Eesti Muuseumide Veebivärav. Järvamaa muuseumi fotokogu. Erna Kaasik

Eesti tantsujuhid
Eesti raamatukogundustegelased
Eesti NSV teenelised kultuuritegelased
Eesti üle 100-aastased
Türi Saunametsa kalmistule maetud
Sündinud 1912
Surnud 2014